Theodor Kirchner

Theodor Fürchtegott Kirchner (1823–1903) var en tysk komponist, dirigent, organist og pianist fra romantikken.

Liv og virke 
Kirchners musikkbegavelse viste seg tidlig og han fikk piano- og orgelundervisning fra ung alder. I 1838 fortsatte han musikkutdanningen i Leipzig og stiftet der bekjentskap med Robert Schumann og Felix Mendelssohn Bartholdy.

Takket være en anbefaling av Mendelssohn fikk Kirchner i 1840 organistpost  i Winterthurs bykirke. Lønna var lav, så han spedde på inntektene ved å gi konserter og fungere som musikklærer. I 1862 ble han dirigent i Zürich. Her ble han kjent med Johannes Brahms, som ble Kirchners livslange venn og hjelper. Fra 1872 hadde Kirchner flere poster i Meiningen, Würzburg, Leipzig og fra 1883 ved konservatoriet i Dresden. I 1890 slo han seg ned i Hamburg.

Kirchner reiste ofte til Baden-Baden, lokket av byens kasino, men også av pianisten Clara Schumann som han hadde et kortvarig forhold til før Kirchners spillavhengighet førte til at hun i 1864 gjorde det slutt. I 1868 giftet Kirchner seg med sangeren Maria Schmidt. De fikk tre barn sammen. 

Theodor Kirchner døde i Hamburg 1903, lammet av flere slaganfall og nesten blind.

Kirchner levde et urolig liv og maktet ikke holde på de postene han fikk. Han led hele livet av elendig økonomi, åpenbart på grunn av spillavhengigheten og en ekstravagant livsførsel. I 1884 ble det igangsatt en innsamlingsaksjon til et fond der rentene skulle gå til Kirchners livsopphold. Blant bidragsyterne var Edvard Grieg, Hans von Bülow og Carl Reinecke. Johannes Brahms, som hadde understøttet Kirchner de foregående årene, fortsatte likevel å støtte Kirchner direkte.

Musikk 
Theodor Kirchner var svært produktiv og komponerte over  klaverstykker. I tillegg bearbeidet og arrangerte han for klaver. Han var best i uttrykksfulle karakterstykker og unngikk store formtyper. Kirchner regnes som en av hovedrepresentantene for romantikkens klaverminiatyrer.

Kilder 

 Kirchner  på Stadtführer Baden-Baden
 Om Theodor Kirchner i Schumann-Portal

Referanser

Eksterne lenker 
 
 
 
 
 
  Verkfortegnelse av Theodor Kirchner på klassika.info

Romantiske komponister
Tyske komponister
Dirigenter
Organister
Personer rundt Johannes Brahms